wannaphong/clean_thaiwikipedia huggingface dataset:
# ไอกาวะ
ไอกาวะ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ วันที่ 1 มิถุนายน 2012 เมืองนี้มีประชากรประมาณ 41,576 คน ความหนาแน่น 1,210 คนต่อตารางกิโลเมตร และมีพื้นที่ทั้งหมด 34.29 ตารางกิโลเมตร

 ภูมิศาสตร์ 
ไอกาวะตั้งอยู่บริเวณเชิงเขาทางตอนเหนือของจังหวัดคานางาวะ มีแม่น้ำนากัตสึซึ่งเป็นสาขาของแม่น้ำซางามิไหลผ่าน และมีเขื่อนมิยางาเซะตั้งอยู่บนแม่น้ำนากัตสึ ซึ่งเป็นแหล่งผลิตไฟฟ้าพลังน้ำที่สำคัญ ส่วนหนึ่งของเทือกเขาทันซาวะกินพื้นที่ทางตะวันตกของเมือง ภูเขาที่สูงที่สุดในไอกาวะคือภูเขาทากาโตริ

 เทศบาลข้างเคียง 
 ซางามิฮาระ
 อัตสึงิ
 คิโยกาวะ

 ประวัติศาสตร์ 
ในยุคเซ็งโงกุ ยุทธการที่มิมาเซโตเงะ ระหว่างกองกำลังของทาเกดะ ชิงเง็ง กับตระกูลโฮโจยุคหลัง ได้เกิดขึ้นในบริเวณที่ซึ่งเป็นเมืองไอกาวะในปัจจุบัน ในยุคเอโดะ พื้นที่นี้เป็นดินแดนเท็นเรียว ซึ่งอยู่ภายใต้การควบคุมโดยตรงของรัฐบาลโชกุนโทกูงาวะ หลังจากการฟื้นฟูเมจิ ได้มีการจัดระเบียบที่ดินในปี 1889 หมู่บ้านไอกาวะก็ได้ก่อตั้งขึ้นเมื่อวันที่ 4 เมษายน 1889 ได้รับการยกฐานะเป็นเมืองเมื่อวันที่ 1 เมษายน 1940 ต่อมาเมื่อวันที่ 15 มกราคม 1955 และวันที่ 30 กันยายน 1956 หมู่บ้านที่อยู่ใกล้เคียงอันได้แก่ หมู่บ้านทากามิเนะ และหมู่บ้านนากัตสึ ได้รวมเข้ากับเมืองไอกาวะตามลำดับ และเริ่มมีการพัฒนาอุตสาหกรรมในปี 1966

 เศรษฐกิจ 
ไอกาวะมีเศรษฐกิจแบบผสม โดยได้รับการสนับสนุนจากเกษตรกรรมและอุตสาหกรรมเบา บริษัทที่มีโรงงานในไอกาวะ ได้แก่ บริษัทเครื่องมิลลิงมากิโนะ, อาซาฮิกลาส, เอ็นเอชเคสปริง, เมอร์ค และมิตซูบิชิ มอเตอร์ส และเมืองนี้ยังเป็นที่อยู่อาศัยของผู้ทำงานที่ไปกลับเป็นประจำทั้งในนครซางามิฮาระและอัตสึงิ

 การขนส่ง 
ไอกาวะมีทางหลวงญี่ปุ่นหมายเลข 412 ผ่าน แต่ไม่มีการเชื่อมต่อทางรถไฟ

 บุคคลที่มีชื่อเสียง 
 ทากาโนริ โกมิ – นักศิลปะการต่อสู้
 ไดซูเกะ วาตานาเบะ – นักแสดงชาย
 ฮิโรยะ – นักกีฬาคิกบ็อกซิงอาชีพ
 เมอร์รีย์ เซล – นักข่าว

 ภาพ
# วัดถ้ำกระบอก
วัดถ้ำกระบอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตำบลขุนโขลน อำเภอพระพุทธบาท จังหวัดสระบุรี เป็นสถานที่รักษาคนไข้ติดยาเสพติดที่มีชื่อเสียง

ประวัติ
วัดถ้ำกระบอกก่อตั้งในชื่อ สำนักสงฆ์ถ้ำกระบอก เมื่อ พ.ศ. 2500 โดยหลวงพ่อใหญ่ (แม่ชีเมี้ยน ปานจันทร์) พระอาจารย์จำรูญ ปานจันทร์ และพระอาจารย์เจริญ ปานจันทร์ พร้อมด้วยคณะสงฆ์กลุ่มหนึ่งที่จำพรรษาอยู่ที่วัดคลองเม่าธรรมโกศล จังหวัดลพบุรี ได้เดินธุดงค์มา ซึ่งเป็นกิจวัตรที่ปฏิบัติกันมาโดยตลอดทุกปี ได้พิจารณาว่าที่ถ้ำกระบอก สงบเงียบเหมาะเป็นที่ปฏิบัติกิจของสงฆ์ จึงได้ตั้งสำนักสงฆ์ที่นี่

ต่อมาใน พ.ศ. 2513 พระอาจารย์จำรูญ ปานจันทร์ เป็นผู้นำคณะสงฆ์ถ้ำกระบอกและได้บริหารงานการบำบัดรักษาผู้ติดยาเสพติด จนกระทั่งใน พ.ศ. 2518 ได้รับรางวัลแมกไซไซ สาขาบริการสาธารณะ ใน พ.ศ. 2524 พระอาจารย์เจริญ ปานจันทร์ ได้กลับมาพำนักที่สำนักสงฆ์ถ้ำกระบอกอีกครั้งหนึ่ง และได้ช่วยพระอาจารย์จำรูญ ปานจันทร์บริหารงาน ได้สร้างถาวรวัตถุ เช่น กุฏิสงฆ์ สร้างโบสถ์ วิหาร และด้านสาธารณูปโภค ส่วนในด้านการบำบัดรักษาผู้ติดยาเสพติดยังอยู่ในความรับผิดชอบของพระอาจารย์ จำรูญ ปานจันทร์ จนพระอาจารย์จำรูญได้ลาสังขาร พระอาจารย์เจริญจึงได้ เป็นผู้นำคณะสงฆ์ถ้ำกระบอก

สำนักสงฆ์ถ้ำกระบอกได้รับประกาศตั้งเป็นวัดถ้ำกระบอกใน พ.ศ. 2555 ได้รับพระราชทานวิสุงคามสีมาใน พ.ศ. 2558 โดยมีพระอธิการ วิเชียร กิตฺติวณฺโณ เป็นเจ้าอาวาสรูปแรก

การบำบัดผู้ติดยาเสพติด
โปรแกรมรักษาใช้เวลา 15 วัน โดยผู้ติดยาจะมาได้เพียงแค่ครั้งเดียวในชีวิต ใน 5 วันแรก คนไข้จะได้รับการบำบัดด้วยการดื่มยาสมุนไพร แล้วดื่มน้ำตามเยอะ ๆ จนอาเจียนออกมา จากนั้นไปอบตัวด้วยสมุนไพร เพื่อลดความตรึงเครียด และขับพิษออกจากร่างกาย จากนั้นอีก 10 วัน จะเป็นการพักฟื้น ปรับสภาพกายและจิตใจ ด้วยการฟังธรรม ทำกิจกรรมสันทนาการ ฝึกอาชีพ เป็นต้น อีสเวสต์ดีทอกซ์ (East-West Detox) ของอังกฤษ เคยรายงานว่า ทำให้ผู้ติดยาเสพติดหายขาดได้ถึง 90 เปอร์เซ็นต์ บีบีซีนิวส์ระบุว่าผู้ติดยาเสพติดที่เข้ามาบำบัดกับวัดถ้ำกระบอก สามารถหายและไม่หวนกลับไปใช้ยาอีกภายในระยะเวลา 1 ปี โดยอ้างอิงจากผลสำรวจของมหาวิทยาลัยออกซ์ฟอร์ดและมหาวิทยาลัยควีนส์ ประเทศอังกฤษ

ในช่วง 10 ปีแรก สำนักสงฆ์ถ้ำกระบอกรับบำบัดผู้ติดยาเสพติดราว 27,000 คน ปัจจุบันวัดถ้ำกระบอกรับรักษาผู้ติดยาเสพติดทุกประเภท และเปิดรับคนทุกเชื้อชาติและศาสนา จนถึง พ.ศ. 2563 รับผู้ป่วยมาแล้วกว่า 1 แสนคน แต่ละปีมีผู้ป่วยมารับการรักษาเฉลี่ยปีละกว่า 1 พันคน โดยมีผู้ป่วยชาวต่างประเทศราวร้อยละ 10–15 ซึ่งโดยมากเป็นชาวยุโรป ผู้ป่วยที่มาที่วัดเสพติดยาบ้ามากเป็นอันดับ 1
# ชูดไอสเตย์
"ชูดไอสเตย์"  คือเพลงของ แกเบรียล นักร้องหญิงชาวอังกฤษ ถูกปล่อยออกมาเป็นซิงเกิลในปี พ.ศ. 2543 และเป็นซิงเกิลที่สี่และสุดท้ายที่ปล่อยออกมาจากอัลบั้ม ไรส์ เพลงนี้ติดอันดับที่ 13 ในชาร์ตซิงเกิลของสหราชอาณาจักร ซึ่งเป็นเพลงที่สี่จากอัลบั้มที่ติดท็อป 15 มิวสิกวิดีโอสำหรับซิงเกิลนี้มีโทนภาพที่สื่ออารมณ์และบรรยากาศของเพลงได้ดีกว่าการเล่าเรื่องตรงๆ มีบางส่วนของเพลงที่ใช้เสียงแซมเพิ่ลเสียงจากเพลงประกอบรายการข่าว BBC News และในปี พ.ศ. 2547 เพลงนี้ถูกใช้เป็นเพลงประกอบละครเพลงของช่อง BBC เรื่อง Blackpool

 รายชื่อเพลง 

 ชาร์ต 
 ชาร์ต (พ.ศ. 2543) อันดับสูงสุดสกอตแลนด์ (OCC)13ยูเคซิงเกิลส์ (OCC)13ยูเคอาร์แอนด์บี (OCC)3
# การท่องเที่ยวในประเทศอาร์มีเนีย
การท่องเที่ยวในประเทศอาร์มีเนีย เป็นส่วนสำคัญของเศรษฐกิจอาร์มีเนียตั้งแต่คริสต์ทศวรรษ 1990 เมื่อมีนักท่องเที่ยวมาเยือนประเทศนี้เกินครึ่งล้านคนในทุกปี (ส่วนใหญ่เป็นกลุ่มชาติพันธุ์ชาวอาร์มีเนียจากการพลัดถิ่น) กระทรวงเศรษฐกิจอาร์เมเนียรายงานว่านักท่องเที่ยวต่างชาติส่วนใหญ่มาจากประเทศรัสเซีย, ประเทศในสหภาพยุโรป, สหรัฐ และอิหร่าน แม้ว่าประเทศอาร์เมเนียจะมีขนาดค่อนข้างเล็ก แต่ประเทศอาร์เมเนียก็มีแหล่งมรดกโลกขององค์การยูเนสโกถึงสี่แห่ง

thumb|280px|รายรับจากการท่องเที่ยวระหว่างประเทศที่เข้ามาในอาร์เมเนียในปี 2003–2015 ในดอลลาร์สหรัฐปัจจุบัน ข้อมูลจากธนาคารโลก

แม้จะมีปัญหาภายในและภายนอก แต่จำนวนนักท่องเที่ยวที่เข้ามาก็เพิ่มขึ้นอย่างต่อเนื่องตั้งแต่ปี ค.ศ. 2007 เป็นต้นมา ส่วนปี ค.ศ. 2019 ได้มีนักท่องเที่ยวขาเข้าสูงเป็นประวัติการณ์กว่า 1.9 ล้านคน นักท่องเที่ยวส่วนใหญ่มุ่งเน้นการเดินทางของพวกเขาในเยเรวานซึ่งเป็นเมืองหลว งซึ่งเป็นที่ตั้งของบริษัทตัวแทนการท่องเที่ยว, สถานที่ท่องเที่ยว และโรงแรมส่วนใหญ่

กิจกรรมกลางแจ้ง, การเที่ยวชมสถานที่ และการท่องเที่ยวทางธรรมชาติดูเหมือนจะเป็นสถานที่ท่องเที่ยวหลัก ส่วนซากาดซอร์, เจอร์มุก, ดิลิยัน เป็นที่รู้จักกันในฐานะรีสอร์ตบนภูเขา ซึ่งอยู่นอกเมืองหลวง โดยนักท่องเที่ยวพักที่โรงแรมในเมืองเหล่านั้นเพื่อที่จะมีส่วนร่วมในการเดินทางท่องเที่ยวในประเทศอาร์มีเนียทั้งหมดโดยไม่ต้องกลับไปเยเรวานทุกวัน การเดินทางท่องเที่ยวแบบคลาสสิกไปยังประเทศอาร์เมเนียไม่เพียงแต่เป็นที่นิยมในหมู่นักท่องเที่ยวเท่านั้น แต่ยังรวมถึงประชากรในประเทศด้วย นอกจากนี้ ยังมีการปีนเขา, การตั้งแคมป์, การเดินเที่ยวระยะไกล และกิจกรรมกลางแจ้งประเภทอื่น ๆ

 ประวัติ 

 ตั้งแต่ปี ค.ศ. 2015 
ในเดือนกุมภาพันธ์ ค.ศ. 2020 องค์การการท่องเที่ยวโลกของสหประชาชาติรายงานว่าอาร์เมเนียเป็นหนึ่งในสถานที่ท่องเที่ยวที่เติบโตเร็วที่สุดในโลกตามสถิติล่าสุด ตามข้อมูลที่รวบรวม ประเทศอาร์เมเนียอยู่ในอันดับที่ 12 ด้วยการเติบโต 14.4 เปอร์เซ็นต์ในรายชื่อ 20 ประเทศที่เติบโตเร็วที่สุดสำหรับการท่องเที่ยว

เลอกูตีดียงซึ่งเป็นนิตยสารภาษาฝรั่งเศสได้กล่าวถึงประเทศอาร์เมเนียว่าเป็นจุดหมายปลายทางที่ได้รับความนิยมมากที่สุดในปี ค.ศ. 2020

ส่วนเยเรวานได้รับการรวมอยู่ใน 10 จุดหมายปลายทางยอดนิยมของ Booking.com ในปี ค.ศ. 2020

 สถิติ 
นักท่องเที่ยวในอาร์มีเนีย ปี จำนวน %± 2007 510,000 - 2008 588,000 + 15% 2009 575,000 - 2% 2010 678,000 + 18% 2011 758,000 + 12% 2012 844,000 + 11% 2013 1,082,000 + 28% 2014 1,204,000 + 11% 2015 1,192,000 - 1% 2016 1,259,657 + 6% 2017 1,494,779 + 18.7% 2018 1,651,782 + 10.5% 2019 1,932,230 + 15%
ใน ค.ศ. 2019 จำนวนนักท่องเที่ยวเพิ่มขึ้นร้อยละ 15 จากเดิม 1.93 ล้านคน
อันดับ (ค.ศ. 2017)นักท่องเที่ยวจากประเทศสัดส่วนของนักท่องเที่ยวที่เข้ามาใน ค.ศ. 2016สัดส่วนของนักท่องเที่ยวที่เข้ามาใน ค.ศ. 2017ประเทศใน 25.8%21.3%1 21.7% 20.3%2 17.0% 14.2%3 9.6% 13.6%
 จุดประสงค์ สัดส่วนใน ค.ศ. 2016 สัดส่วนใน ค.ศ. 2017 เดินทางเชิงธุรกิจ31.9% 23.9% นันทนาการ49.8%52.8% อื่น ๆ18.3% 23.3%
# ไคเซ
ไคเซ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ วันที่ 1 มิถุนายน 2012 เมืองนี้มีประชากรประมาณ 16,567 คน ความหนาแน่น 2,530 คนต่อตารางกิโลเมตร และมีพื้นที่ทั้งหมด 6.56 ตารางกิโลเมตร เป็นเมืองที่มีพื้นที่เล็กที่สุดในจังหวัดคานางาวะ

 ภูมิศาสตร์ 
 เทศบาลข้างเคียง 
 โอดาวาระ
 มินามิอาชิงาระ
 ยามากิตะ, มัตสึดะ, โออิ

 ประวัติศาสตร์ 
พื้นที่ของไคเซในปัจจุบันนี้ ในยุคเอโดะเป็นส่วนหนึ่งของแคว้นศักดินาโอดาวาระในแคว้นซางามิ ต่อมาหลังจากการฟื้นฟูเมจิ พื้นที่ดังกล่าวได้กลายเป็นส่วนหนึ่งของอำเภออาชิงารากามิในจังหวัดคานางาวะ และได้ถูกแบ่งออกเป็นหลายหมู่บ้าน เมืองไคเซก่อตั้งขึ้นเมื่อวันที่ 2 กุมภาพันธ์ 1955 โดยการรวมหมู่บ้านซากาตะและหมู่บ้านโยชิดาจิมะเข้าด้วยกัน และมีรถไฟเชื่อมต่อกับเมืองเมื่อวันที่ 14 มีนาคม 1985

 เศรษฐกิจ 
เศรษฐกิจของเมืองไคเซมีพื้นฐานมาจากการเกษตรและป่าไม้เป็นหลัก อุตสาหกรรมหลักคือโรงงานของฟูจิฟิล์ม

 การขนส่ง 
 ทางรถไฟ 
 รถไฟฟ้าโอดะกีวสายโอดาวาระ
 

 ทางหลวง 
 ทางหลวงจังหวัดคานางาวะหมายเลข 78, 712, 720

 แหล่งข้อมูลอื่น 

เว็บไซต์ทางการ
# รายชื่อละครชุดทางโทรทัศน์ที่สร้างจากสิ่งพิมพ์ของมาร์เวลคอมิกส์
ด้านล่างคือ รายชื่อละครชุดทางโทรทัศน์ที่สร้างจากสิ่งพิมพ์ของมาร์เวลคอมิกส์ รายชื่อนี้ประกอบด้วยละครชุดคนแสดง และแอนิเมชันชุด

 คนแสดง 
 เรื่อง ซีซั่น ตอน เริ่มต้นฉาย บริษัทผู้ผลิต เครือข่าย หมายเหตุ/อ้างอิง Spidey Super Stories  3 29 1974–77 Children's Television Workshop PBS 29 segments on seasons 4–6 of The Electric Company. The Amazing Spider-Man  2 13 1977–79 Charles Fries Productions / Dan Goodman Productions CBS เริ่มต้นด้วยภาพยนตร์โทรทัศน์ The Incredible Hulk  5 80 1977–82 Universal Television เริ่มต้นด้วยภาพยนตร์โทรทัศน์ 2 เรื่องและจบลงด้วยภาพยนตร์โทรทัศน์ 3 เรื่องก่อนซีรีส์ระหว่างปี พ.ศ. 2531 ถึง 2533 Spider-Man  1 41 1978–79 Toei Company TV Tokyo นอกจากนี้ยังมีภาพยนตร์ที่ผลิตร่วมกับญี่ปุ่น Blade  1 12 2006 Phantom Four Films / Marvel Entertainment / New Line Television Spike เกิดขึ้นหลังจากเหตุการณ์ Blade: Trinity Agents of S.H.I.E.L.D.  7 136 2013–20 ABC Studios / Marvel Television / Mutant Enemy ProductionsABC ส่วนหนึ่งของจักรวาลภาพยนตร์มาร์เวล Agent Carter  2 18 2015–16 ABC Studios / Marvel Television / F&B Fazekas & Butters Daredevil  3 39 2015–18 ABC Studios / Marvel Television / DeKnight Productions (season 1) / Goddard Textiles (seasons 1–2) Netflix  Jessica Jones  3 39 2015–19 ABC Studios / Marvel Television / Tall Girls Productions Luke Cage  2 26 2016–18 ABC Studios / Marvel Television Legion 3 27 2017–19 26 Keys Productions / The Donners' Company / Bad Hat Harry Productions (season 1) / Kinberg Genre / Marvel Television / FX Productions FX  Iron Fist  2 23 2017–18 ABC Studios / Marvel Television / Devilina Productions (season 1) Netflix ส่วนหนึ่งของจักรวาลภาพยนตร์มาร์เวล The Defenders  1 8 2017 ABC Studios / Marvel Television / Goddard Textiles / Nine and a Half Fingers, Inc. Inhumans  1 8 ABC Studios / Marvel Television / Devilina Productions ABC ส่วนหนึ่งของจักรวาลภาพยนตร์มาร์เวล เวอร์ชันของ the first two episodes screened in IMAX theaters before its premiere on ABC. The Gifted  2 29 2017–19 Flying Glass of Milk Productions / The Donners' Company / Bad Hat Harry Productions / Kinberg Genre / Marvel Television / 20th Century Fox Television  Fox  The Punisher  2 26 ABC Studios / Marvel Television / Bohemian Risk Productions Netflix ส่วนหนึ่งของจักรวาลภาพยนตร์มาร์เวล Runaways 3 33 ABC Signature Studios / Marvel Television / Fake Empire Productions Hulu Cloak & Dagger  2 20 2018–19 Wandering Rocks Productions / ABC Signature Studios / Marvel Television Freeform Helstrom 1 10 2020 ABC Signature Studios / Marvel Television Hulu กำลังพัฒนา WandaVision 2021 มาร์เวลสตูดิโอส์ ดิสนีย์+ ส่วนหนึ่งของจักรวาลภาพยนตร์มาร์เวล The Falcon and the Winter Soldier Loki  Hawkeye 2022 Ms. Marvel   Moon Knight She-Hulk
# ยูงาวาระ
thumb|ศาลาว่าการเมืองยูงาวาระ
thumb|ถนนใจกลางเมือง

ยูงาวาระ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ วันที่ 1 มิถุนายน 2012 เมืองนี้มีประชากรประมาณ 26,474 คน ความหนาแน่น 646 คนต่อตารางกิโลเมตร และมีพื้นที่ทั้งหมด 40.99 ตารางกิโลเมตร

 ภูมิศาสตร์ 
ยูงาวาระตั้งอยู่ทางตะวันตกเฉียงใต้สุดของจังหวัด ติดกับอ่าวซางามิ มหาสมุทรแปซิฟิก

 เทศบาลข้างเคียง 
จังหวัดคานางาวะ
 โอดาวาระ
 มานาซูรุ
 ฮาโกเนะ
จังหวัดชิซูโอกะ
 อาตามิ
 คันนามิ

 ประวัติศาสตร์ 
ในยุคคามากูระ พื้นที่บริเวณยูงาวาระถูกเรียกว่า "อำเภอโดอิ" ในแคว้นซางามิ ในยุคเซ็งโงกุ พื้นที่นี้อยู่ภายใต้การควบคุมของตระกูลโฮโจยุคหลัง และเป็นส่วนหนึ่งของแคว้นศักดินาโอดาวาระในยุคเอโดะ หลังจากการฟื้นฟูเมจิ พื้นที่นี้ได้ถูกแบ่งออกเป็นหกหมู่บ้าน โดยเริ่มแรกได้เป็นส่วนหนึ่งของจังหวัดอาชิงาระในช่วงเวลาสั้น ๆ ก่อนที่จะกลายเป็นส่วนหนึ่งของอำเภออาชิงาราชิโมะของจังหวัดคานางาวะ ต่อมาในเดือนเมษายน 1889 หมู่บ้านสี่แห่งจากทั้งหมดหกแห่งรวมกันเป็นหมู่บ้านโดอิ ส่วนอีกสองหมู่บ้านที่เหลือรวมกันเป็นหมู่บ้านโยชิฮามะ วันที่ 1 กรกฎาคม 1926 หมู่บ้านโดอิได้รับการยกฐานะเป็นเมืองโดยใช้ชื่อใหม่ว่ายูงาวาระ ส่วนหมู่บ้านโยชิฮามะได้รับการยกฐานะเป็นเมืองเมื่อวันที่ 1 เมษายน 1940 และรวมเข้ากับเมืองยูงาวาระเมื่อวันที่ 1 เมษายน 1955 แผนในการควบรวมเมืองยูงาวาระเข้ากับนครโอดาวาระในปี 2005 ได้รับการปฏิเสธจากการลงประชามติเมื่อวันที่ 8 สิงหาคม 2004

 เศรษฐกิจ 
ยูงาวาระมีรีสอร์ทบ่อน้ำร้อนออนเซ็นหลายแห่ง เศรษฐกิจที่มีบทบาทมากที่สุดในท้องถิ่นคือการท่องเที่ยว รองลงมาคือการเกษตรและการประมงเชิงพาณิชย์

นอกจากนี้ ยังมีภูเขามากูยามะ  ซึ่งมีเส้นทางปีนเขาสำหรับเล่นกีฬายอดนิยมอยู่มากมายและอยู่ไม่ไกลจากโตเกียว

 ประชากรศาสตร์ 
ประชากรในท้องถิ่นส่วนใหญ่เป็นผู้สูงอายุ ยูงาวาระจึงมีชื่อเสียงในเรื่องรีสอร์ทที่รองรับผู้สูงอายุโดยเฉพาะ เมืองนี้มีโรงเรียนประถมของรัฐ 3 แห่ง และโรงเรียนมัธยมของรัฐ 1 แห่ง โรงเรียนมัธยมประจำจังหวัดแห่งหนึ่งปิดตัวลงในปี 2008 ปัจจุบันนักเรียนมัธยมปลายจึงต้องเดินทางไปศึกษาในนครโอดาวาระที่อยู่ใกล้เคียง ยูงาวาระมีสถานบันเทิงยามค่ำคืนเล็กน้อย เช่น ลานโบว์ลิ่ง ซูเปอร์มาร์เก็ต ร้านอาหาร และผับ บริเวณชานเมืองของยูงาวาระมีโรงแรมและอพาร์ทเมนท์สำหรับนักท่องเที่ยวที่ต้องการแช่น้ำพุร้อน ทั้งในช่วงวันหยุดพักผ่อนและวันหยุดสุดสัปดาห์

 การขนส่ง 
 ทางรถไฟ 
 บริษัทรถไฟญี่ปุ่นตะวันออก - สายหลักโทไกโด

 ทาหลวง 
 ทางหลวงญี่ปุ่นหมายเลข 135

 เมืองพี่น้อง 
 - ชุงจู จังหวัดชุงช็องเหนือ สาธารณรัฐเกาหลี
 - มิฮาระ จังหวัดฮิโรชิมะ ประเทศญี่ปุ่น
 - พอร์ตสตีเฟนส์ รัฐนิวเซาท์เวลส์ ประเทศออสเตรเลีย

 บุคคลที่มีชื่อเสียง 
 ทาอิจิ ยามาดะ  - ผู้เขียนบทภาพยนตร์
 จุงโงะ โคโนะ  - นักฟุตบอลอาชีพ
 ยูกิยะ อามาโนะ  - นักการทูต, ผู้อำนวยการ IAEA
 มารูเท สึรูเน็ง  - อดีตสมาชิกสภาสูงชาวตะวันตกคนแรกที่ดำรงตำแหน่งทางการเมืองในญี่ปุ่น

 แหล่งข้อมูลอื่น 

 เว็บไซต์ทางการ 
 yugawara-resort
# เซาเทิร์นแคลิฟอร์เนีย
เซาเทิร์นแคลิฟอร์เนีย  เป็นภูมิภาคทางภูมิศาสตร์และวัฒนธรรม โดยทั่วไปประกอบด้วยรัฐแคลิฟอร์เนียทางตอนใต้ ซึ่งรวมถึงมหานครลอสแอนเจลิสซึ่งเป็นเมืองที่มีประชากรมากเป็นอันดับสองในสหรัฐ ภูมิภาคนี้ประกอบด้วย 10 เทศมณฑลจาก 53 แห่งของแคลิฟอร์เนีย ได้แก่ อิมพีเรียล, เคิร์น, ลอสแอนเจลิส, ออเรนจ์, ริเวอร์ไซด์, ซานเบอร์นาดิโน, ซานดิเอโก, ซานตาบาร์บารา, ซานหลุยส์โอบิสโป และเวนทูรา ทะเลทรายโคโลราโด และแม่น้ำโคโลราโดตั้งอยู่ทางทิศตะวันออกของเซาเทิร์นแคลิฟอร์เนียกับแอริโซนา และซานเบอร์นาดิโนเคาน์ตีมีพรมแดนติดกับเนวาดาทางตะวันออกเฉียงเหนือ ส่วนชายแดนทางใต้ของเซาเทิร์นแคลิฟอร์เนียกับบาฮาแคลิฟอร์เนียเป็นส่วนหนึ่งของชายแดนเม็กซิโก–สหรัฐ
# ทีปศิขา นาคปาล
ทีปศิขา นาคปาล (เกิดวันที่ 20 สิงหาคม 1977) เป็นนักแสดงหญิง และ ผู้กำกับภาพยนตร์ชาวอินเดีย เธอได้รับเสียงชื่นชมในอุตสาหกรรมภาพยนตร์ภาษาฮินดีหลังจากภาพยนตร์เรื่อง Koyla ออกฉาย เธอยังเคยร่วมแสดงในภาพยนตร์บอลลีวูดเรื่อง Dhoom Dhadaka คู่กับ Satish Kaushik เธอยังเคยแสดงในภาพยนตร์ภาษาทมิฬและละครทางทีวีอีกหลายเรื่อง

ประวัติ
เธอแต่งงานกับ Jeet Upendra และมีลูกด้วยกัน 2 คน แต่หลังจากนั้นอีก 10 ปี เธอก็หย่าร้างไป ในเดือนมกราคม ปี 2012 เธอได้แต่งงานกับ Keshav Arora ที่เมืองอินเทาร์ นักแสดงชายที่ร่วมแสดในภาพยนตร์ที่เธอกำกับเรื่อง Yeh Dooriyan.

ผลงานด้านการแสดงภาพยนตร์
 2018: Teri Bhabhi Hai Pagle
 2017: Raktdhar เป็น
 2015: Second Hand Husband เป็น Kaajal
 2011: Yeh Dooriyan เป็น Simi (also credited as producer, director, writer, dialogue and screenplay)
 2011: Gandhi to Hitler
 2008: Dhoom Dadaka as Rambha J. English
 2008: Pranali: The Tradition as Chanda
 2008: Bhram: An Illusion as Sunita Sharma
 2008: Mate Ani Dela Lakhye Faguna as Shikha
 2007: Partner as Pammi
 2007: Red Swastik as Sarika
 2006: Corporate
 2006: Maut ka Saudagar as Lavanya Dinega
 2005: Pyaar Mein Twist as Parul Arya
 2004: Dukaan: Pila House as Shyama (bride)
 2002: Rishtey as The Seductress
 2000: Agniputra
 2000: Dard Pardesaan De as Kamal / Dolly
 1999: Dillagi
 1999: Baadshah as Rani
 1999: Jaanam Samjha Karo as Girl in Temple
 1999: Kahani Kismat Ki
 1999: Monisha En Monalisa
 1998: Barsaat Ki Raat
 1997: Koyla as Bindya
 1997: Police Station
 1995: Dance Party Poison
 1995: Rani Hindustani as Ganga / Mohini
 1994: Gangster (film series)
 1994: Betaaj Badshah as Girl saved by Arjun

ผลงานด้านการแสดงละครโทรทัศน์

 ปี เรื่อง ออกอากาศช่อง รับบท หมายเหตุ 1996  Dastaan E Hatimtai Doordarshan Neelam Pari (Fairy) รับเชิญ/ ผู้บรรยาย 1997–2005 Shaktimaan Doordarshan Paroma / Sheraali (dual roles) นักแสดงสมทบ 2003–2004 Karishma – The Miracles of Destiny Sahara One Sanjana ภาพยนตร์มินิซีรีส์ทางโทรทัศน์ 2005 A.D.A. Anita นักแสดงนำ 2000–2004 Son Pari Star Plus Ruby บทร้าย 2004 Shararat Star Plus Ria นักแสดงประจำตอน 2005–2009 Baa Bahoo Aur Baby Star Plus Ichcha รับเชิญ 2006 C.I.D. Sony TV รับเชิญ 2008 Dancing Queen Colors ตัวเอง Contestant 2012–2013 Honge Judaa Naa Hum Sony TV Tara Abhi Duggal บทร้าย 2013 Nach Baliye 5 Star Plus ตัวเอง; contestant Finished in 11th place with husband Keshav Arora Baal Veer SAB TV Bawander Pari นักแสดงสมทบ 2014 Madhubala Ek Ishq Ek Junoon Colors Pam Harshwardhan Kapoor บทร้ายBigg Boss 8 Colors ตัวเอง Evicted on Day 21, 12 October 20142015 Yam Hain Hum SAB TV Badi Bindu Maam นักแสดงสมทบMushkil Samme Mein Maan TV Toral บทร้าย2016 Janbaaz Sindbad Zee TV Shalakaบทร้าย Adhuri Kahaani Hamari &TV Maha Dayaanบทร้ายEk Tha Raja Ek Thi RaniZee TVAbida2017Peshwa BajiraSony TV Zeb-Un-NisaSantoshi Maa&TV Kranti Maa 2018 Khichdi Returns Star Plus Dr.Tilottama Dhakdhaki ร่วมแสดงสมทบในตอนที่ 6 2019  Main Bhi Ardhangini  &TV  Nilambari Thakur / Mahamaya
# ทิวเขาฮิญาซ
ทิวเขาฮิญาซ หรือ เทือกเขาฮิญาซ  เป็นทิวเขาที่ตั้งอยู่ในแคว้นฮิญาซทางภาคตะวันตกของประเทศซาอุดีอาระเบีย มีความยาวตั้งแต่ทิศเหนือลงใต้บนฝั่งตะวันออกของทะเลแดง และทำให้เป็นส่วนหนึ่งของทิวเขามิเดียน กับทิวเขาซะเราะวาต

 สัตว์ป่า 
thumb|right|ลิงบาบูนแฮมาไดร์อัสใกล้อัลฮะดาในแคว้นมักกะฮ์

บริเวณนี้มีเสือดาวอาระเบีย ในสมัยโบราณ มีรายงานว่า มูซา อัลกาซิม ลูกหลานของมุฮัมมัด ได้เผชิญหน้ากับสิงโตในถิ่นทุรกันดารทางตอนเหนือของมะดีนะฮ์ และสามารถพบเห็นลิงบาบูนแฮมาไดร์อัสใกล้กับที่อยู่อาศัย เช่นที่อัลฮะดากับอัชชะฟาใกล้อัฏฏออิฟ

 ภาพ
# สมาพันธ์นิสิตนักศึกษาแพทย์นานาชาติ
สมาพันธ์นิสิตนักศึกษาแพทย์นานาชาติ (IFMSA) เป็นองค์การนอกภาครัฐที่เป็นตัวแทนสมาคมของนักเรียนแพทย์ในระดับระหว่างประเทศ สมาพันธ์ก่อตั้งขึ้นในปี 1951 ปัจจุบันประกอบด้วยองค์กรสมาชิก 140 องค์กรจาก 129 ประเทศ สำหรับประเทศไทยมีองค์กรที่เป็นสมาชิกคือสมาพันธ์นิสิตนักศึกษาแพทย์นานาชาติ ประเทศไทย (IFMSA-Thailand)
# การตัดคะแนนพฤติกรรม
การตัดคะแนนพฤติกรรม หรือ การหักคะแนนพฤติกรรม  เป็นคะแนนของนักเรียนที่ให้หรือตัดออกเพื่อลงโทษจากพฤติกรรมอันไม่พึงประสงค์ โดยทั่วไปแล้ว นักเรียนจะมีคะแนนพฤติกรรมตั้งต้นในช่วงเริ่มต้นภาคการศึกษา จากนั้นคะแนนส่วนนี้จะลดลงหากมีการกระทำที่ฝ่าฝืนกฎเกิดขึ้น

โรงเรียนใช้บันทึกพฤติกรรมด้วยระบบคะแนนในการลงโทษนักเรียนจากพฤติกรรมอันไม่พึงประสงค์ หลังจากที่คะแนนพฤติกรรมลดลงจนถึงจุดหนึ่ง นักเรียนอาจถูกกักบริเวณ สูญเสียสิทธิพิเศษ (เช่น ถูกปฏิเสธการเข้าร่วมกิจกรรมทัศนศึกษาหรือกิจกรรมอื่นของโรงเรียน) หรืออาจใช้การลงโทษรูปแบบอื่น โดยยึดจากความร้ายแรงและความถี่ของพฤติกรรมละเมิดนั้น บางโรงเรียนมีระบบที่อนุญาตให้มีการชดเชยคะแนนพฤติกรรมไม่ดีด้วยพฤติกรรมที่ดีได้

ระบบการตัดคะแนนพฤติกรรมได้รับการวิจารณ์อยู่ประเด็นหนึ่งว่าระบบนี้อาจก่อให้เกิดปัญหาการทำบัญชี และนำไปสู่การที่นักเรียนอาจได้รับโทษหนักจากการการละเมิดเพียงเล็กน้อยhttps://www.mcall.com/news/mc-xpm-1997-02-12-3133262-story.html นอกจากนี้ยังได้รับการวิจารณ์ว่ากลุ่มวัยรุ่นที่มีอายุพอสมควรจะเรียนรู้วิธีการจัดการกับระบบการตัดคะแนนพฤติกรรม นักวิจารณ์บางคนยังอ้างถึงการที่ระบบการตัดคะแนนพฤติกรรมสร้างความอ่อนล้าให้กับพ่อแม่ จากการที่มีการประชุมตลอดเวลา และทำให้นักเรียนถูกทิ้งไว้ข้างหลังจากการที่พลาดเวลาของการเรียนการสอนอันเนื่องมาจากถูกลงโทษด้วยการกักบริเวณและพักการเรียน
# การเพิ่มความเป็นขั้วของกลุ่ม
ในจิตวิทยาสังคม การเพิ่มความเป็นขั้วของกลุ่ม  หมายถึงความโน้มเอียงที่กลุ่มจะตัดสินใจไปในทางที่สุดขั้วมากกว่าแนวโน้มของสมาชิกในฐานะปัจเจก โดยผลการตัดสินใจไปในทางที่สุดขั้วขึ้นเหล่านี้จะเข้าใกล้ความเสี่ยงมากขึ้นหากความโน้มเอียงของสมาชิกปัจเจกบุคคลไปทางความเสี่ยง และเข้าใกล้ความระมัดระวังมากขึ้นหากความโน้มเอียงของสมาชิกปัจเจกบุคคลไปทางความระมัดระวัง ปรากฏการณ์นี้ยังก่อให้เกิดเจตคติต่อสถานการณ์ที่เปลี่ยนไปในแง่ที่เจตคติของสมาชิกมั่นคงขึ้นและหนักขึ้นภายหลังการพูดคุยในกลุ่ม ปรากฏการณ์เช่นนี้เรียกว่า การเพิ่มความเป็นขั้วของเจตคติ (attitude polarization)

 ภาพรวม 
การเพิ่มความเป็นขั้วของกลุ่มเป็นปรากฏการณ์สำคัญในจิตวิทยาสังคมและสามารถสังเกตได้ในหลายบริบททางสังคม เช่น กลุ่มของสตรีที่มีมุมมองสตรีนิยมปานกลางมีแนวโน้มที่จะแสดงความเชื่อนิยมสตรีมากยิ่งขึ้นภายหลังมีการพูดคุยในกลุ่ม เช่นเดียวกัน ในผลการศึกษาอื่น ๆ ยังพบว่าภายหลังการไตร่ตรองร่วมกัน คณะลูกขุนสมมติมักตัดสินขนาดของค่าชดเชยในการลงโทษที่ไม่มากขึ้นก็น้อยลงจากที่สมาชิกคณะลูกขุนแต่ละคนสนับสนุนก่อนการหารือร่วมกันเป็นกลุ่ม ผลการศึกษาเหล่านี้แสดงให้เห็นว่าเมื่อลูกขุนสนับสนุนค่าชดเชยที่ค่อนข้างตำ่ การพูดคุยในกลุ่มจะยิ่งนำไปสู่การจ่ายค่าชดเชยที่ต่ำกว่าเดิมอีก ในขณะที่ลูกขุนที่มีแนวโน้มไปทางการจ่ายค่าชดเชยสูง ๆ เมื่อรวมกลุ่มกันหารือแล้วจะได้ผลออกมาที่เป็นค่าชดเชยที่สูงมากขึ้นอย่างโหดร้าย นอกจากนี้ ภายหลังการเข้ามามีบทบาทของสื่อสังคมออนไลน์ได้แสดงให้เห็นโอกาสมากขึ้นที่จะสังเกตการเพิ่มความเป็นขั้วของกลุ่มในสื่อเหล่านั้น นักจิตวิทยาพบว่าสื่อสังคมเช่น เฟสบุค และ ทวิตเตอร์ แสดงให้เห็นว่าการเพิ่มความเป็นขั้วของกลุ่มสามารถปรากฏได้แม้ว่ากลุ่มนั้นจะไม่ได้พบเจอกันซึ่งหน้า ตราบใดก็ตามที่กลุ่มใหญ่ของปัจเจกบุคคลเริ่มต้นด้วยความคิดเห็นในระดับพื้นฐานที่ตรงกันต่อประเด็นหนึ่ง และการสนทนาดำเนินไปอย่างต่อเนื่อง การเพิ่มความเป็นขั้วของกลุ่มจะยังคงเกิดขึ้นได้
# คีตาญชลี ราว (นักวิทยาศาสตร์)
คีตาญชลี ราว (เกิด 19 พฤศจิกายน 2005) เป็นนักประดิษฐ์, นักเขียน, นักวิทยาศาสตร์ และผู้สนับสนุนการศึกษาระบบสะเต็มชาวอเมริกัน เธอชนะการแข่งขันนักวิทยาศาสตร์เยาวชนดิสคัฟเวอรีเอดูเคชั่น 3 เอ็มเมื่อปี 2017 เธอมีรายชื่อปราฏในฟอบส์ 30 ที่อายุต่ำกว่า 30 ปี (Forbes 30 Under 30) จากผลงานประดิษฐ์ของเธอ เธอเป็นนักประดิษฐ์เยาว์อันดับต้นของไทม์ (TIME Top young innovator) ในปี 2020 จากผลงานพัฒนาและ "การเวิร์กช็อปการพัฒนา" ของเธอที่จัดขึ้นทั่วโลก ในวันที่ 4 ธันวาคม 2020 เธอได้รับเกียรติปรากฏบนปกของ ไทม์ ในฐานะ "เด็กแห่งปี" (Kid of the Year)

 ชีวิตช่วงต้น 
คีตาญชลีมาจากโลนทรี คอลอราโด เธอเข้าโรงเรียนสะเต็มไฮแลนส์แรนช์ เธอมีความฝันจะศึกษาต่อในด้านพันธุศาสตร์และวิทยาการระบาดที่สถาบันเอ็มไอที

 การงาน 
คีตาญชลีได้รู้ถึงกรณีวิกฤตน้ำที่ฟลินท์จากการชมข่าว เธอจึงเริ่มมีความสนใจเกี่ยวกับวิธีในการตรวจวัดระดับตะกั่วในน้ำ เธอได้พัฒนาอุปกรณ์ซึ่งใช้คาร์บอนนาโนทูบที่สามารถส่งข้อมูลด้วยระบบบลูทูธ คีตาญชลีมีโอกาสได้ร่สมงานกับนักวิทยาศาสตร์วิจัยที่ 3M ในปี 2017 เธอชนะการแข่งขันนักวิทยาศาสตร์เยาวชนดิสคัฟเวอรีเอดูเคชั่น 3 เอ็ม และได้รับเงินรางวัล $25,000 จากผลงานสิ่งประดิษฐ์ของเธอ เทธิส (Tethys) เทธิส ประกอบด้วยแบตเตอรีขนาด 9 โวลต์, หน่อยตรวจจับตะกั่ว, ส่วนต่อขยายบลูทูธ และโปรเซสเซอร์ สิ่งประดิษฐ์นี้ใช้คาร์บอนนาโนทูบ (carbon nanotubes) ซึ่งค่าความต่างศักย์จะเปลี่ยนเมื่อถูกตะกั่ว เธอเรียนรู้เรื่องคาร์บอนนาโนทูบจากเว็บไซต์ของสถาบันเอ็มไอที
# ภคินีนิเวทิตา
ภคินีนิเวทิตา (; ; ชื่อเมื่อเกิด มากาเรต เอลิซาเบธ นอเบิล; Margaret Elizabeth Noble; เกิด 28 ตุลาคม 1867 – 13 ตุลาคม 1911) เป็นคุณครู, นักเขียน, นักกิจกรรมสังคม, ผู้ก่อตั้งโรงเรียนชาวไอร์แลนด์ ศิษย์ของสวามี วิเวกานันท์

เธอได้พบกับสวามี วิเวกานันท์ในปี 1895 ที่ลอนดอน ก่อนจะเดินทางไปกัลกัตตา (ปัจจุบันคือ โกลกาตา ประเทศอินเดีย) ในปี 1898 สวามี วิเวกานันท์ได้ตั้งชื่อให้กับเธอใหม่ว่า นิเวทิตา (แปลว่า "ผู้ซึ่งอุทิศตนแด่พระเจ้า") ขณะที่เขาพาเธอเข้าสู่การสาบานตนเป็น พรหมจรรยะ ในวันที่ 25 มีนาคม 1898 ต่อมาในเดือนพฤศจิกายน 1898 เธอได้ก่อตั้งโรวเรียนสตรีขึ้นในย่านบาฆบะซาร์ของกัลกัตตา เธอประสงค์ที่จะสร้างการศึกษาให้กับเด็กหญิงที่ขาดแม้หระทั่งการศึกษาขั้นพื้นฐาน ระหว่างการแพร่ระบาดของอหิวาห์ในกัลกัตตาเมื่อปี 1899 นิเวทิตาได้อาสาสมัครเป็นพยาบาลและดูแลผู้ป่วยยากไร้ นิเวทิตามีความสัมพันธ์ใกล้ชิดกับคณะศาสนทูตรามกฤษณะที่พึ่งตั้งใหม่ นิเวทิตาสร้างคุณูปการมากมายต่อวงการชาตินิยมอินเดียจนทำให้เธอต้องถอนตัวออกจากคณะศาสนทูตรามกฤษณะภายใต้สวามี พรหมานันทะ ผู้เป็นประธานในขณะนั้น นิเวทิตาเสียชีวิตในวันที่ 13 ตุลาคม 1911 ในเมืองดาร์จีลิง จารึกหลุมศพของเธอจารึกไว้ว่า "[ภายใต้]นี้คือร่างของภคินีนิเวทิตา ผู้ซึ่งมอบทุกอย่างของเธอแก่อินเดีย" (Here lies Sister Nivedita who gave her all to India)